Martin Vantruba

Martin Vantruba (* 7. február 1998, Trnava) je profesionálny slovenský futbalista hrajúci za slovenský klub FC Spartak Trnava. Jeho pozícia je brankár.

Klubová kariéra

Spartak Trnava 
Futbalovú kariéru začínal v Lokomotíve Trnava. Do prvoligového tímu Spartak Trnava sa dostal v lete roku 2016 a debutoval proti Podbrezovej. S Trnavou vyhral vytúžený majstrovský titul.

Slavia Praha 
V januári 2018 podpísal zmluvu so Slaviou Praha, na obdobie do konca júna 2022. Sezónu ale dohral v Trnave.

Podbrezová 
V januári 2019 odišiel zo Slavie na hosťovanie do Podbrezovej. Na jar u Železiarov odchytal 13 zápasov a štyrikrát si udržal čisté konto. Po sezóne ale Podbrezovčania zostúpili do druhej ligy a Vantruba sa vrátil naspäť do pražskej Slavie.

Pohronie 
V júli 2019 odišiel hosťovať do tímu FK Pohronie. Na jeseň odchytal v lige 11 zápasov a dvakrát si udržal čisté konto. Po poslednom jesennom kole sa vrátil naspäť do Slavie.

Příbram 
17. januára oznámila Slavia Praha, že Vantruba bude do konca sezóny hosťovať v českom prvoligovom klube 1. FK Příbram.

Úspechy

Klubové 
Fortuna liga: 2017/18 (1. miesto)

Referencie

Externé odkazy 
 Profil hráča na oficiálnej stránke Fortuna ligy

Slovenskí futbalisti
Futbaloví brankári
Hráči FC Spartak Trnava
Hráči SK Slavia Praha
Hráči FO ŽP Šport Podbrezová
Hráči 1. FK Příbram
Osobnosti z Trnavy